nl en en en en en en en en en nl en fr en en en en id en en en en en en nl en fr en en en en en nl ko nl en nl af af af af en en en en en en nl en af af af en en en af af en af af en nl en nl nl af en af af af en en en en en
UITERS GEHEIM & ANDER ANEKDOTES deur Kobus de Villiers - BooksMusicArt
Elke seun wil op een of ander stadium ŉ brandweerman, vlieënier, Rugby Springbok of renjaer word. Baie selde word die drome bewaarheid.
In die laat sestigs is Rusland en Amerika in die ruimtewedloop en daar stap ŉ man op die maan. Dit is die Koue Oorlog en nuwe vliegtuie en ruimtetuie word ontwikkel. ŉ Kaalvoet seun in die Vrystaatse myndorp, Welkom volg elke stap in die nuus en wil vir NASA en Boeing werk maar ook ŉ renjaer word. Met ŉ draagbare radio wat hy self ombou kan hy luister na die gesprekke tussen Houston en die ruimtemanne. Sy kamermure is beplak met prente van renmotors, vliegtuie en ŉ kaart van die maan gemerk met moontlike landingsplekke. Hy leef in sy komplekse verbeeldingswêreld, maak sketse en teken planne van vuurpylenjins en vliegtuigvlerke. Hy bou ŉ vuurpylenjin wat hy aan die loop kry op die trekker se kragparafien. Hy leer ook gou dat Suid Afrika se onaanvaarbare politiek dit nog meer onmoontlik maak vir ŉ Vrystaatse plaasseun om dié drome te kan beleef.
Hy gaan skool by Welkom Volkskool en Goudveld Hoërskool. Doen sy diensplig in 6 SAI en 2 SAI en studeer Ingenieurswese by Tukkies. Hy begin werk in Suid Afrika se jong lugvaart industrie en sy eindelose verbeelding lei daartoe dat hy die geleentheid kry om in die buiteland te gaan studeer en werk.
Dié storie is ŉ versameling anekdote van hierdie epiese reis vanaf die stowwerige gruispaaie van die Vrystaat tot die Autobahn na Stuttgart, die Golden State Freeway verby Caltech se Jet Propulsion Lab kampus en nuwe ontdekkings van vreemde plekke en nuwe tegnologieë. Hy woon en/of werk in Italië, Duitsland, Frankryk, Peru, Israel, Pakistan, Maleisieë, Singapore, Japan en die Emirate. In Rusland woon en werk sy span in Leonid Brezhnev se Dacha op een van die mees ongelooflike lugvaart samewerkingsprojekte. Daarna is hy in Kanada en die VSA en neem deel aan nuwe baanbrekers besoedelingsvrye tegnologie en ander lugvaartprojekte. Iewers langs die pad ontmoet hy ook ŉ ongelooflike mooi en slim Franse meisie. Projeksekerheid se mense is oortuig sy werk vir die Franse geheime diens. Weens die geheimhouding van dié soort werk het familie en vriende geen werklike idee van wat hy gedoen het nie. Nou dat alles lank gelede gebeur het en voor die herinneringe verlore gaan moet hy sy stories vertel. Sy versameling anekdote van vreemde lande en gebeure, ervarings en selfontdekking.
Dit is ŉ lang en ongelooflike pad van Welkom in die Vrystaat tot by Einstein se kantoor…
Wholesalers and book stores press here...
SKU: 978928362593 Category: Coming Soon Tags: 9781928362593, Kobus de Villiers, UITERS GEHEIM & ANDER ANEKDOTE
Lukas Steenkamp is ŉ derdejaar student op Stellenbosch in die sewentiger jare. Sy uitnodiging en bywoning van ŉ liberale gespreksgroep verander sy lewe ingrypend. Hy kry ŉ besoek van die veiligheidspolisie met die versoek dat hy as hulle informant by die groep moet optree. Dit plaas hom in ŉ morele dilemma. Hy kom ook agter dat besluite oor hom geneem is waarvan hy niks weet nie. Hy weier die versoek. Toe begin die intimidasie wat oorgaan tot geweld ook teen sy familie. Dit neem hom op ŉ pad van wraak en vergelding wat hom uiteindelik laat met ŉ moegheid en alleenheid wat sy jeug weerspreek.
[btn text="Wholesalers and book stores press here..." tcolor=#FFF bcolor=#444 thovercolor=#FF0000 link="http://booksdirectsa.com/?p=402" target="_blank"]
R179.00 Add to basket
DIE DE ZALZE MOORDE deur Jaap Rabie
HIERDIE BOEK WORD TANS TERUGGEHOU AS GEVOLG VAN ‘n MOONTLIKE REGSGEDING. BOOKS-AFRICA VRA OM VERSKONING. DIT IS BUITE ONS BEHEER EN DIE SAAK MOET EERS AFGEHANDEL WORD. DIE INLIGTING IN DIE BOEK VERVAT IS UITERS SENSITIEF EN BOOKS-AFRICA BELOOF OM DIE BOEK SO GOU MOONTLIK WEER BESKIKBAAR TE STEL.
Die indiepte ondersoek en die verhaal gelaai met feite wat elders nie beskikbaar is nie beloof om lesers regop te laat sit.
Die skrywer het nie net dag vir dag die hofsaak bygewoon nie, maar het inligting direk van familie en vriende ontvang wat nie elders beskikbaar is of met koerante gedeel is nie. Die verhaal is dus nie slegs ‘n veslaggewing van gebeure nie, maar word uit die binnekringe van die mense direk geraak deur die afgryslike moorde vertel.
R275.00 Add to basket
SPATSELS UIT MY LEWE deur Paula Paxton
Elke tree in my lewe, het eers begin met die wete dat ek alleen die pad moes baan, maar met verloop van tyd besef ek dat elke hartseer en blydskap op my lewenspad gedeel is met my Skepper en Heer. Hy het my opgetel en groot wysheid geleer. So is elke gedig in hierdie bundel, n spatsel uit my lewe. My hart en my siel is verweef in elke woord.
Paula Paxton (nee Mitchell) gebore 18 Maart 1974 in Krugersdorp in die Wes Rand. Ek word groot in Rand­fontein, ‘n myndorpie net duskant Krugersdorp. In my volwasse lewe verhuis ek na die mooie Natal met my eerste man, maar na n hartseer egskeiding vestig ek weer my wortels in Randfontein. Ek het twee pragtige, uitdagende kinders, Herman en Marli Fourie wat my lewe versier. Tans weer getroud met Karel Nico­laas Paxton en my lewe is een fees. Van tienerdae af verdraai ek my hartseer en vreugde in gedigte. Ek put genot daaruit om die lirieke van my hart op papier neer te pen.
R195.00 Add to basket
Bourgeois Spiritualiteit onder die soeklig van die profeet Amos
Skrywer: Izak C. Potgieter
Die oorgrote meerderheid van die lesers van hierdie boek sal hulself waarskynlik, soos hierdie skrywer, beskou as middelklas (bourgeois) mense. Wat beteken spiritualiteit vir ons? Handhaaf ons deur God se genade ‘n veel gemakliker lewe as miljoene armes in ons eie land en oor die wêreld heen? Indien wel, wat sê dit oor die God wat ons bely en die soort spiritualiteit wat ons beoefen? Wat sou Amos se opinie oor ons soort spiritualiteit wees?
[btn text="Wholesalers and book stores press here..." tcolor=#FFF bcolor=#444 thovercolor=#FF0000 link="http://booksdirectsa.com/?p=402" target="_blank"]
R189.00 Add to basket
© 2018 BooksMusicArt | Designed by: EVOLEDIA